Torfinn Oftedal

Torfinn Oftedal (født 7. april 1909 i Sandnes, død 2. juli 1989 i Nova Scotia, Canada) var en norsk diplomat.

Han var sønn av Olav Magnus Oftedal (1882–1912) og Charlotte Jorina Sofia Refvem (1879–1954).  Etter examen artium ved Kongsgaard skole i Stavanger i 1929, studerte han til maskiningeniør ved NTH i Trondheim i 1936, hvorpå han arbeidet ett år i Oslo, tok et studieopphold i England, og gjennomførte utenriksdepartementets aspirantkurs i 1939. Han var stasjonert i Europa og Nord Amerika. Han gikk av i 1975 og ble boende i Washington D.C. med landsted på Nova Scotia, Canada der han døde 80 år gammel. Han ble gift i 1942 med Gloria Victoria Grosvenor (1918–1972) fra Maryland i USA.

Posteringer 
 1938–1946 ved legasjonen i Washington
 1946–1949 sekretær UD, byråsjef fra 1948
 1949–1951 handelsråd ved delegasjonen til OEEC i Paris
 1951–1960 ved legasjonen i Washington, først som handelsråd, så fra 1952 som ambassaderåd
 1960–1965 ambassadør til Østerrike, stasjonert ved Norges ambassade i Wien, sideakkreditert til Norges ambassade i Praha og Norges ambassade i București. Også fast representant til Det internasjonale atomenergibyrået som ble etablert 1957 i samme by, Wien.
 1966–1972 ambassadør til Canada, stasjonert ved Norges ambassade i Ottawa
 1973–1975 ambassadør til Tsjekkoslovakia, stasjonert ved Norges ambassade i Praha, sideakkreditert til Norges ambassade i București, Romania

Utmerkelser 
 K. St. Olavs Orden 1971
 Stk. Ø. Fortj. Ord.

Referanser 

Norske maskiningeniører
Alumni fra NTNU
Norges ambassadører til Canada
Norges ambassadører til Romania
Norges ambassadører til Tsjekkoslovakia
Norges ambassadører til Østerrike
Personer fra Sandnes kommune
St. Olavs Orden